
Disgrifiad Swydd: Darlithydd - Llwybr Addysg

	Cyfadran:
	Dyniaethau a Gwyddorau Cymdeithasol

	Adran/Pwnc:
	Adran Addysg ac Astudiaethau Plentyndod

	Cyflog:
	Gradd 8: £38,205 i £44,263 y flwyddyn gyda buddion USS – pro rata

	Oriau gwaith:
	0.2 CALl

	Nifer y swyddi:
	1

	Contract:
	Parhaol 0.2 CALl

	Lleoliad:
	Bydd y swydd hon wedi’i lleoli ar Gampws Singleton



	Llwybrau Gyrfa Academaidd
	Nod y Llwybrau Gyrfa Academaidd yw sicrhau bod cryfderau academaidd ar draws ystod eang o weithgareddau, megis ymchwil, addysgu, profiad y myfyrwyr, arloesi, ymgysylltu, mentergarwch, arweinyddiaeth, rheolaeth a chydweithredu ehangach i gyd yn cael eu cydnabod, eu datblygu, eu gwerthfawrogi a'u gwobrwyo'n briodol.  Ceir pedwar llwybr gyrfa: 
· Addysg
· Addysg ac Ymchwil (Addysg)
· Addysg ac Ymchwil (Ymchwil)
· Ymchwil
Am ragor o wybodaeth am Lwybrau Gyrfa Academaidd, cliciwch yma.  

Mae meini prawf pob llwybr yn darparu lefelau perfformiad dangosol ar gyfer staff academaidd ar bob lefel, o Ddarlithydd i Athro, a chaiff y rhain eu defnyddio drwy gydol y broses recriwtio.  Caiff tystiolaeth a ddarperir ar gyfer pob maen prawf ei hystyried yn unol â'r cam gyrfaol, oriau gwaith, amgylchiadau unigol neu weithgareddau cysylltiedig â gwaith y tu allan i'r gymuned academaidd, er enghraifft, ym myd diwydiant neu mewn lleoliad clinigol.  Mae pob croeso i chi ddarparu cyd-destun ynghylch unrhyw amgylchiadau perthnasol megis saib mewn gyrfa, cyfnodau gwyliau neu absenoldeb estynedig, neu gyfrifoldebau gofalu, er enghraifft, a sut mae'r rhain wedi effeithio ar ddatblygiad eich gyrfa.

	Prif Ddiben y Swydd

	Addysg: Gallu cynllunio, cyflwyno, gwerthuso ac asesu addysgu i safon uchel, ymgysylltu’n effeithiol â myfyrwyr a chydweithio â chydweithwyr i lywio gwelliant yn arferion addysgu’r unigolyn ac eraill.
Ymchwil: Gallu ymgymryd â gwaith ymchwil ac arloesi i safon dda a’i gefnogi.
Arloesi, Ymgysylltu a Mentergarwch: Cyfraniadau ym meysydd arloesi, ymgysylltu neu fentergarwch.
Cydweithredu, Arweinyddiaeth, Rheoli a Gwasanaeth: Gallu cyfrannu’n foddhaol at amrywiaeth o rolau gweinyddol sy’n ymwneud â gweithgarwch academaidd.
Bydd deiliad y swydd yn cyfrannu at gyflwyno, datblygu a gwella’r rhaglen TAR Cynradd, gyda ffocws penodol ar gefnogi dysgu proffesiynol athrawon dan hyfforddiant, eu gwybodaeth am y cwricwlwm a’u datblygiad pedagogaidd.
Bydd y rôl yn cynnwys addysgu, asesu a chefnogi athrawon dan hyfforddiant ar draws y rhaglen TAR Cynradd, gan gyfrannu at Addysg Gychwynnol Athrawon o safon uchel a gweithio’n gydweithredol â chydweithwyr yn y Brifysgol ac ysgolion partner. Bydd deiliad y swydd yn meddu ar brofiad diweddar a pherthnasol o addysgu mewn ysgolion cynradd a dealltwriaeth gadarn o Gwricwlwm i Gymru, gan gynnwys cynnydd, addysgeg, asesu a dylunio’r cwricwlwm.
Bydd ffocws penodol i’r rôl ar gefnogi darpariaeth mewn perthynas â Maes Dysgu a Phrofiad y Dyniaethau, gan gynnwys gwybodaeth bynciol, cynllunio’r cwricwlwm, dulliau pedagogaidd ac integreiddio’r Dyniaethau o fewn ymarfer cynradd.

	Dyletswyddau Cyffredinol
	Disgwylir i ddeiliad y swydd:
Gyfrannu at addysgu, dysgu ac asesu ar y rhaglen TAR Cynradd.
Cefnogi athrawon dan hyfforddiant i ddatblygu ymarfer effeithiol yn yr ystafell ddosbarth gynradd, gan gynnwys cynllunio, addysgu, asesu a myfyrio.
Cyfrannu at ddatblygu’r cwricwlwm, yn enwedig mewn perthynas â Chwricwlwm i Gymru a Maes Dysgu a Phrofiad y Dyniaethau.
Gweithio’n gydweithredol â chydweithwyr ar draws y rhaglen a’r bartneriaeth AGA ehangach.
Cefnogi datblygiad proffesiynol athrawon dan hyfforddiant drwy diwtorialau, adborth, arweiniad academaidd ac, lle bo’n briodol, weithgareddau sy’n gysylltiedig â lleoliadau.
Cyfrannu at brosesau sicrhau ansawdd a gwella o fewn y rhaglen.
Ymgysylltu ag ysgolion partner er mwyn cefnogi cysondeb a chydlyniad rhwng darpariaeth yn y Brifysgol a darpariaeth mewn ysgolion.
Hyrwyddo cydraddoldeb, amrywiaeth, cynhwysiant ac ymrwymiad Llywodraeth Cymru i addysg o safon uchel i bob dysgwr.
Ymgymryd â dyletswyddau gweinyddol priodol sy’n gysylltiedig â’r rôl.
Cyflawni unrhyw ddyletswyddau eraill sy’n gymesur â gradd a natur y swydd.
Mewn achosion pan fo angen gwiriad boddhaol gan y DBS, rhaid iddo gael ei dderbyn a’i asesu cyn y gellir cadarnhau dyddiad dechrau.



	Meini Prawf y Fanyleb Person:
	Tystiolaeth nodweddiadol:

	Cymwysterau

	1. Gradd mewn Addysg neu faes pwnc perthnasol, neu brofiad proffesiynol cyfwerth.
	Tystysgrif gradd, cymwysterau proffesiynol, ffurflen gais a thystiolaeth o brofiad proffesiynol perthnasol.

	2. Statws Athro Cymwysedig neu gymhwyster addysgu proffesiynol cydnabyddedig cyfwerth.
	Tystysgrif SAC, cofrestriad CGA, cymhwyster addysgu neu gofrestriad proffesiynol cyfwerth.

	3. Dymunol: Gradd meistr mewn Addysg neu faes perthnasol.
	Tystysgrif gradd meistr, trawsgrifiad, tystiolaeth ar y ffurflen gais, neu dystiolaeth o weithio tuag at gymhwyster ôl-raddedig perthnasol.

	Addysg

	4. Tystiolaeth o ddatblygiad proffesiynol parhaus sy’n berthnasol i addysg gynradd, AGA, y cwricwlwm, addysgeg neu asesu.
	Ffurflen gais, cofnodion DPP, gweithgareddau dysgu proffesiynol, ac enghreifftiau o ymgysylltu diweddar â datblygu’r cwricwlwm, addysgeg neu asesu.

	5. Profiad o addysgu yn y cyfnod cynradd.
	Ffurflen gais, hanes cyflogaeth, geirdaon a thystiolaeth mewn cyfweliad o brofiad llwyddiannus o addysgu mewn ystafell ddosbarth gynradd.

	6. Profiad o gynllunio, addysgu ac asesu dysgu yn y cyfnod cynradd.
	Enghreifftiau o ymarfer proffesiynol, cynlluniau gwaith, dulliau asesu, cynllunio gwersi, tystiolaeth o gynnydd disgyblion a thrafodaeth mewn cyfweliad.

	7. Profiad o weithio gyda Chwricwlwm i Gymru neu dystiolaeth gadarn o wybodaeth gwricwlaidd ddiogel sy’n berthnasol i addysg gynradd.
	Ffurflen gais, tystiolaeth mewn cyfweliad ac enghreifftiau o gynllunio’r cwricwlwm, cynnydd, asesu neu ddysgu proffesiynol sy’n gysylltiedig â Chwricwlwm i Gymru.

	8. Gwybodaeth ddiogel am addysgeg gynradd, dylunio’r cwricwlwm, cynnydd ac asesu.
	Ffurflen gais, trafodaeth mewn cyfweliad, tasg gyflwyno ac enghreifftiau o benderfyniadau cwricwlaidd ac addysgegol effeithiol.

	9. Ymrwymiad i gydraddoldeb, amrywiaeth, cynhwysiant ac ehangu cyfranogiad.
	Ffurflen gais, tystiolaeth mewn cyfweliad ac enghreifftiau o addysgu cynhwysol, cefnogaeth i ddysgwyr amrywiol ac ymrwymiad i ymarfer teg.

	10. Gallu addysgu, cefnogi ac asesu athrawon dan hyfforddiant yn effeithiol.
	Tystiolaeth o addysgu, mentora, tiwtora, asesu, adborth, deialog broffesiynol neu waith gydag athrawon dan hyfforddiant / athrawon ar ddechrau eu gyrfa.

	Ymchwil

	11. Cyfraniad at ymarfer sy’n seiliedig ar ymchwil ac ymholi proffesiynol.
	Tystiolaeth o ymgysylltu ag ymarfer sy’n seiliedig ar ymchwil, ymholi ymarferwyr, ymchwil mewn ysgolion, prosiectau dysgu proffesiynol, gwerthuso’r cwricwlwm, ymchwil weithredol neu barodrwydd i gyfrannu at weithgareddau ymchwil ac arloesi o fewn y rhaglen.

	12. Gallu neu barodrwydd i gyfrannu at gynhyrchu a rhannu gwybodaeth broffesiynol.
	Enghreifftiau o ddefnyddio tystiolaeth i lywio addysgu, rhannu ymarfer â chydweithwyr, cyfrannu at weithgarwch gwella ysgol, cyflwyno dysgu proffesiynol, cefnogi dulliau ymholi neu ymgysylltu ag ymchwil addysgol berthnasol.

	13. Gallu ymgysylltu â gwerthuso’r cwricwlwm a gwella rhaglenni mewn ffordd sy’n seiliedig ar ymchwil.
	Tystiolaeth o ddefnyddio tystiolaeth, data, adborth, ymholi proffesiynol neu werthuso mewn ysgolion i lywio gwelliannau mewn addysgu, y cwricwlwm, asesu, mentora neu gefnogaeth i athrawon dan hyfforddiant.

	Arloesi, Ymgysylltu a Mentergarwch

	14. Cyfraniad at arloesi a gwella mewn addysg gynradd, y cwricwlwm neu AGA.
	Tystiolaeth o ddatblygu neu wella dulliau addysgu, adnoddau cwricwlaidd, arfer asesu, gweithgareddau dysgu proffesiynol, darpariaeth mewn ysgolion neu gefnogaeth i athrawon dan hyfforddiant.

	15. Ymgysylltu ag ysgolion, partneriaid a chymunedau proffesiynol.
	Enghreifftiau o weithio’n gydweithredol ag ysgolion, cydweithwyr, clystyrau, awdurdodau lleol, partneriaid rhanbarthol neu rwydweithiau proffesiynol i wella ymarfer neu gefnogi datblygiad dysgwyr/athrawon dan hyfforddiant.

	16. Cyfathrebu a gweithio mewn partneriaeth.
	Tystiolaeth o gyfathrebu clir a phroffesiynol â disgyblion, cydweithwyr, athrawon dan hyfforddiant, mentoriaid, uwch-arweinwyr neu bartneriaid allanol, gan gynnwys y gallu i feithrin perthnasoedd gweithio cadarnhaol.

	Cydweithredu, Arweinyddiaeth, Rheoli a Gwasanaeth

	17. Gallu cyfrannu’n gadarnhaol at waith tîm, cydweithredu a gwasanaeth y rhaglen.
	Tystiolaeth o weithio’n adeiladol gyda chydweithwyr, cyfrannu at weithgareddau tîm, cefnogi blaenoriaethau cyffredin, cymryd rhan mewn cyfarfodydd, a chymryd cyfrifoldeb am dasgau cytunedig o fewn cyd-destun ysgol, prifysgol neu bartneriaeth.

	18. Gallu cefnogi, mentora neu ddatblygu eraill.
	Tystiolaeth o gefnogi athrawon dan hyfforddiant, athrawon ar ddechrau eu gyrfa, cydweithwyr neu staff cymorth drwy fentora, hyfforddi, adborth, deialog broffesiynol, goruchwylio neu gyfrannu at ddysgu proffesiynol.

	19. Parodrwydd i gyfrannu at arweinyddiaeth, gweinyddiaeth a gwella ansawdd y rhaglen.
	Tystiolaeth o gyfrannu at gydlynu’r cwricwlwm, prosesau asesu, sicrhau ansawdd, gweithgareddau partneriaeth, gwella ysgol, arweinyddiaeth pwnc/Maes Dysgu a Phrofiad neu gyfrifoldebau gweinyddol sy’n berthnasol i addysg neu AGA.

	Penodol i'r Pwnc

	20. Profiad perthnasol o addysgu yn y cyfnod cynradd.
	Ffurflen gais, hanes cyflogaeth, geirdaon a thystiolaeth mewn cyfweliad o brofiad llwyddiannus o addysgu mewn ystafell ddosbarth gynradd.

	21. Gwybodaeth ddiogel am Gwricwlwm i Gymru a’i oblygiadau ar gyfer addysg gynradd.
	Tystiolaeth o gynllunio’r cwricwlwm, addysgeg, cynnydd, asesu neu ddysgu proffesiynol sy’n gysylltiedig â Chwricwlwm i Gymru.

	22. Gallu cyfrannu at ddarpariaeth y Dyniaethau o fewn y rhaglen TAR Cynradd.
	Tystiolaeth o addysgu, arwain neu gefnogi’r Dyniaethau o fewn ysgol gynradd, gan gynnwys dylunio’r cwricwlwm, adnoddau, asesu neu ddysgu proffesiynol.

	23. Gwybodaeth am addysgeg effeithiol ar gyfer y Dyniaethau mewn lleoliadau cynradd.
	Enghreifftiau o ddysgu drwy ymholi, astudiaethau lleol, cynefin, dinasyddiaeth foesegol a gwybodus, cynllunio rhyngddisgyblaethol neu ddefnyddio llais y disgybl o fewn addysgu’r Dyniaethau.

	Y Gymraeg

	Lefel 1 – ‘ychydig’ - ynganu geiriau Cymraeg. Gallu ateb y ffôn yn Gymraeg (bore da / prynhawn da). Gallu defnyddio geiriau ac ymadroddion bob dydd syml iawn (diolch, os gwelwch yn dda ac ati). Gellir cyrraedd Lefel 1 drwy gwblhau cwrs hyfforddi un awr.

